ΓΡΑΠΤΗ ΕΡΩΤΗΣΗ P-2465/99

υποβολή: Gilles Savary (PSE) προς την Επιτροπή

(16 Δεκεμβρίου 1999)

Θέμα: Οδηγία 97/36/ΕΚ «Τηλεόραση χωρίς σύνορα» Ανεξάρτητες τηλεοράσεις

Η οδηγία 97/36/ΕΚ(1) προβλέπει στο άρθρο 2α.1 ότι «τα κράτη μέλη εξασφαλίζουν την ελευθερία λήψεως και δεν εμποδίζουν την αναμετάδοση στο έδαφός τους των τηλεοπτικών εκπομπών που προέρχονται από άλλα κράτη μέλη, για λόγους που εμπίπτουν σε τομείς τους οποίους συντονίζει η παρούσα οδηγία». Ένας ανεξάρτητος τηλεοπτικός σταθμός, o Tl Gironde, o οποίος εκπέμπει από το Βέλγιο μέσω του καναλιού TLI στο σύνολο της Ευρώπης, χωρίς κρυπτογράφηση και χωρίς συνδρομή, χάρη στη βοήθεια της Belgacom και της Eutelsat, συναντά, ωστόσο, σημαντικές δυσκολίες για την αναμετάδοση των προγραμμάτων του στη Γαλλία. Τα προβλήματα αυτά απειλούν την ανάπτυξη και την ίδια την ύπαρξη του Tl Gironde.

Λαμβάνονταςπόψη αυτήν την κατάσταση και τις διατάξεις της οδηγίας 97/36/ΕΚ, ιδίως το άρθρο 2α.1: Το κανάλι TLI μπορεί να λαμβάνεται και να αναμεταδίδεται στο ακέραιο και χωρίς τροποποιήσεις μέσω ερτζιανών στο γαλλικό έδαφος εφόσον το επιτρέπει ο αριθμός των διαθεσίμων συχνοτήτων;

Ο Tl Gironde και o TPS εκπέμπουν τα προγράμματά τους μέσω του δορυφόρου Eurelsat, o πρώτος χωρίς κρυπτογράφηση και χωρίς συνδρομή, ο δεύτερος με την απαίτηση συνδρομής. Ωστόσο, όταν κάποιος γραφτεί συνδρομητής, o TPS παρέχει ένα τερματικό περιορισμένης λήψης που δεν επιτρέπει τη λήψη άλλων προγραμμάτων που εκπέμπονται χωρίς κρυπτογράφηση, επιβάλλοντας έτσι τους όρους του στους τηλεθεατές που θα ήθελαν να λαμβάνουν επίσης τον Tl Gironde και παραβιάζοντας σαφώς το άρθρο 2α.1 της οδηγίας 97/36/ΕΚ.

Τι σκοπεύει να πράξει η Επιτροπή για να σταματήσουν αυτές οι καταχρηστικές πρακτικές και αυτές οι περιπτώσεις αθέμιτου ανταγωνισμού; Σκοπεύει να λάβει μέτρα το ταχύτερο δυνατόν προκειμένου να προστατεύσει το μέλλον των ανεξαρτήτων τηλεοπτικών σταθμών που είναι θύματα παρομοίων καταστάσεων;

(1) ΕΕ L 202 της 30.7.1997, σελ. 60.

Απάντηση της κυρίας Reding εξόνόματος της Επιτροπής

(6 Ιανουαρίου 2000)

Όπως προβλέπει το άρθρο 2α(1) της οδηγίας 97/36/ΕΚ του Ευρωπαϊκού Κοινοβουλίου και του Συμβουλίου της 30ης Ιουνίου 1997 για την τροποποίηση της οδηγίας 89/552/ΕΟΚ του Συμβουλίου για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων, εναπόκειται στα κράτη μέλη να εξασφαλίζουν την ελευθερία λήψης και να μην παρεμποδίζουν την αναμετάδοση στο έδαφός τους τηλεοπτικών εκπομπών προέλευσης από άλλα κράτη μέλη για λόγους που εμπίπτουν σε τομείς που διέπονται από την οδηγία.

Το άρθρο 3 της οδηγίας διευκρινίζει ότι τα κράτη μέλη φροντίζουν με τα κατάλληλα μέσα στο πλαίσιο της νομοθεσίας τους για τον πραγματικό σεβασμό των διατάξεων της οδηγίας εκ μέρους των οργανισμών τηλεοπτικής αναμετάδοσης που εμπίπτουν στην αρμοδιότητά τους.

Εξάλλου, το άρθρο 3 (3) προβλέπει ότι τα μέτρα περιλαμβάνουν κατάλληλες διαδικασίες, έτσι ώστε να επιτρέπεται σε τρίτους οι οποίοι θίγονται άμεσα, συμπεριλαμβανομένων πολιτών άλλων κρατών μελών, να προσφεύγουν στις αρμόδιες δικαστικές ή άλλες αρχές για το πραγματικό σεβασμό αυτών των διατάξεων σύμφωνα με την ισχύουσα εθνική νομοθεσία.

Στο πλαίσιο αυτής της οδηγίας, η Επιτροπή δεν μπορεί να κινήσει διαδικασία παράβασης παρά μόνον κατά κράτους μέλους(και όχι κατά συγκεκριμένου ραδιοτηλεοπτικού φορέα)και μόνο σε περίπτωση κατά την οποία κρίνει ότι ένα κράτος μέλος παρέβη μια από τιςποχρεώσεις που το βαρύνουν δυνάμει του κοινοτικού δικαίου.

Είναι επομένως σκόπιμο ναποβληθούν τα περιστατικά που περιγράφει το αξιότιμο μέλος του Κοινοβουλίου στις εθνικές αρχές.